„L-am văzut frecându-se de o colegă de-a mea, care apoi a venit şi mi-a povestit în detaliu toate obscenităţile pe care i le-a şoptit la ureche (mda, Becali, capul de familie, credinciosul, smeritul care face pomeni peste pomeni la muntele Athos)”, susţine Laura Ilica, pe blogul laurailica.wordpress.com, citat de evz.ro.

Mai mult, fostul PR povesteşte gluma pe care Becali ar fi făcut-o în legătură cu Andreea Bănică şi Cristina Rus, componentele trupei Blondy. „O singură dată a produs o oarecare ilaritate: atunci când, pe jumătate prelins pe marmura recepţiei, le-a măsurat pe cele două cântăreţe din trupa Blondi şi-a spus tare, să audă toată lumea: ‘mdea, bune astea două, puneţi-mi-le mie în portbagaj’. O glumă ‘fină’, cum ne-am putea aştepta de la unul ca el”, notează Laura Ilica.

De asemenea, în text se vorbeşte şi despre atmosfera pe care Gigi Becali o crea în casino. „… într-o seară, în grădina Casei Vernescu m-am împiedicat de o mogîldeață care se tupilase într-un boschete. La început m-am speriat apoi l-am recunoscut pe Becali care nu mă remarcase fiind prea ocupat să țipe la telefon la cineva: “băăă, mă urmăresc ăștia, cămătarii, băă, tre să fac urgent rost de bani, băă” … Pînă a făcut rost de bani, el nefiind un afacerist, așa cum e prezentat azi pe toate televiziunile, ci un jmecher care a pus mîna la rîndul lui pe terenurile din Pipera dînd bani cu camătă amărăștenilor atunci cînd nu vindea brînză prin cercurile nomenclaturiștilor bucureșteni, n-a ieșit din boscheți și a vorbit la telefon pînă i s-a terminat bateria. Pardon, a urlat la telefon.

M-a bufnit rîsul și am plecat în treaba mea. Dar aveam să-l văd de mai multe ori pînă aveau să-l dea afară și să-i interzică accesul în Casa Vernescu și în Casino Palace. De cîte ori venea de atîtea ori făcea scandal: arunca cu jetoane în capul crupierilor (întotdeauna în capul fetelor, niciodată nu se dădea la bărbați, dealtminteri un “bărbat adevărat” ca el nu dă niciodată într-un alt bărbat ci doar în femei), spărgea vitraliile, cerșea de la cămătarii mai săraci tolerați în Casino Palace și-i amenința cu moartea cînd aceștia îl refuzau. Urla. Țipa. Se scălămbăia. Făcea din nou scandal”, susţine Laura Ilica, pe blogul său.

Ulterior, Laura Ilica şi-a protejat accesul pe blog, iar acesta nu mai poate fi accesat fără user şi parolă.

Gigi Becali a fost condamnat definitiv, luni, de instanţa supremă la trei ani de închisoare cu executare în dosarul schimbului de terenuri cu MApN, iar fostul ministru Victor Babiuc şi fostul şef al Statului Major General Dumitru Cioflină au primit câte doi ani de închisoare, tot cu executare.

Din respectiva perioadă se va scădea numărul de zile pe care patronul Stelei le-a petrecut deja în penitenciar. Magistraţii au mai decis ca Becali să plăteasca suma de 421.000 de dolari drept despăgubiri.

Decizia este definitivă, neexistând alte căi de atac. Vila şi terenurile latifundiarului se află sub sechestru.

Potrivit procurorilor, în perioada 1996-1999, în calitate de administrator al terenurilor domeniului proprietate publică a statului din zona Voluntari (fosta Fermă Roşia), MApN a efectuat două schimburi de terenuri cu George Becali, suprafaţa totală cedată acestuia în urma celor două schimburi fiind de 28,89 hectare de teren arabil intravilan, schimburi ce au avut drept consecinţă prejudicierea statului român cu suma totală de 892.758 de dolari.

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect